
ДЕТСКА ГРАДИНА  № 1   „ Я Н   Б И Б И Я Н “
гр. Хасково 6300, ул. „Македония“ № 32, e-mail:cdg1_haskovo@abv.bg

МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО
І. ОБЩИ ПОЛОЖЕНИЯ:
 Цел на ДГ № 1 „Ян Бибиян“ гр. Хасково е да подготвим бъдещите граждани за учене през целия живот, като предоставим качествено и отговарящо на тенденциите в образованието и възпитанието. Качественото образование дава възможност на децата да се развиват като отговорни членове на обществото. То запазва и развива таланта на всяко дете, така че да живее пълноценно, да придобива с радост нови знания и умения и да израства като самостоятелна, мислеща и отговорна личност.  Мерките за повишаване на качеството на предлаганото образование в ДГ № 1 „Ян Бибиян“ гр. Хасково се основават на: Закона за предучилищното и училищното образование  и на Националната стратегия за развитие на педагогическите кадри.
II. ВИЗИЯ: 
Утвърждаване на ДГ № 1 „Ян Бибиян“  като конкурентоспособно детско заведение на територията на община Хасково, чрез работа по европейски проекти и национални програми, която да формира у децата знания, умения и добродетели при подготовката им за постъпване в 1 клас. 
· Усъвършенстване на професионалните умения на педагогическите специалисти. Обособяването на педагогическия персонал като екип от високо отговорни личности, проявяващи толерантност, загриженост и зачитане на човешкото достойнство; 
· Прилагане на творческо и критично мислене в осъществяване на учебно-възпитателния процес за утвърждаване на детето като гражданин на България и света. Да бъдем приети като  детско заведение, в което детето е висша ценност и развитието му се гради чрез зачитане на личността му, при спазване на всички закони, касаещи обществото като цяло и детското заведение в частност и в неразривна връзка с неговото семейство. ДГ № 1 „Ян Бибиян“ дава подготовка на възпитаниците, с която те да са подготвени за постъпване в 1 клас. ДГ № 1 ще се стреми чрез високо квалифицирани педагози да формира знания и личностни умения у децата за активно взаимодействие със социалната среда, уважение към гражданските права и отговорности, противодействие срещу проявите на агресивност и насилие. 


ПРИОРИТЕТНИ НАПРАВЛЕНИЯ: 
1. Повишаване на качеството на предоставяното образование и възпитание от ДГ № 1 „Ян Бибиян“ 
2. Развитие на системата за поддържане и повишаване квалификацията на учителите. 
3. Осигуряване на равен достъп до качествено възпитание и образование.
4. Взаимодействие с родителската общност. 
5. Осъвременяване на традициите във възпитателната дейност в мултиетническа среда. 
6. Подобрение във външната и вътрешната среда на ДГ № 1 „Ян Бибиян“ 

ПЛАНИРАНЕ И РЕАЛИЗАЦИЯ НА ДЕЙНОСТИ, ПРОИЗТИЧАЩИ ОТ ПРИОРИТЕТИТЕ НА  ДГ№1 „ЯН БИБИЯН“ ГР. ХАСКОВО
ЦЕЛИ: 
1. Осигуряване на качествено и ефективно образование. 
2. Ориентиране на обучението към конкретни резултати.
3. Засилване на възпитателната работа с децата с оглед пълноценно развитие. 
4. По-широко навлизане на нови методи на обучение - интерактивност, проектна работа . 
ДЕЙНОСТИ: 
1. Издигане качеството на обучение по всека дейност и съществено повишаване нивото на познавателните умения, адаптирани към различни форми и начини за практическо прилагане на учебното съдържание и овладяване на компетентности. 
2. Издигане равнището на усвояването на български език в предучилищна възраст.Изграждане на активен речников запас. 
3. Създаване на условия за изяви на градинско, общинско и областно ниво и допълнителна работата с деца със специални образователни потребности и деца, срещащи затруднения в усвояването на материала. 
4. Привличане на по-голям брой деца, задържането им в детското заведение.
5. Осъществяване на допълнителна работа с децата. 
6.Реализиране на гражданско и здравно образование, изграждане на навици за здравословен начин на живот в детска възраст. 
7. Поставяне на децата в активна позиция по отношения на усвояването на нови знания.
8. Използване на иновативни педагогични методи и форми за предаване, преподаване и научаване на учебни знания; 
9. Извършване на ефективна, индивидуална работа с децата с намалена успеваемост; 
10.Засилване на възпитателната работа с децата с оглед пълноценно личностно развитие. 
11. Продължаване на работата  с децата със специални образователни потребности. 
12. Разширяване и стимулиране на формите за обучение и възпитание в дух на патриотизъм, здравно и екологично възпитание, физическа активност. 
13. Използване на допълнителни дейности в детската градина.  

РАЗВИВАНЕ НА СИСТЕМАТА ЗА КВАЛИФИКАЦИЯ, ПРЕКВАЛИФИКАЦИЯ, И ИЗПЪЛНЕНИЕ НА НАЦИОНАЛНА СТРАТЕГИЯ ЗА „УЧЕНЕ ПРЕЗ ЦЕЛИЯ ЖИВОТ” 
ЦЕЛИ: 1. Утвърждаване на авторитета и подпомагане на кариерното развитие на учителите, работещи в училището. 
2. Квалификация на учителите за работа с родителите на децата в риск от отпадане. 
ДЕЙСТВИЯ:
 1. Усъвършенстване на създадената система за квалификация, повишаване личната квалификация от всеки учител. Провеждане на въвеждаща, поддържаща и надграждаща квалификация на педагогическата колегия. 
2. Използване на разнообразни форми на квалификационна работа – проблемна група, практикум, тренинг, семинар, лектория, дискусия, участие в научна-практическа конференция, информация от библиотека, интернет.
 3. Създаване на възможност за повишаване на постигнатата професионално-квалификационна степен за всеки член на педагогическия екип. 
5. Обвързване на постигната професионално-квалификационна степен с допълнително материалното стимулиране предвидени във вътрешните правила за работна заплата. 
6.Участие във форми за квалификация от разстояние, организирани на регионални ниво, общинско ниво. 
7. Квалификация на учителите за работа с деца в риск от отпадане.
8. Подсигуряване и насърчаване достъпа до различните форми на непрекъснато образование с цел придобиване на необходими нови умения. 
9. Насърчаване на подготовката и квалификацията на учителите. 
10. Увеличаване на индивидуалните трудови възнаграждения на работещите в рамките на утвърдените средства в делегирания бюджет.
 11. Активно участие в националните програми, финансирани от държавния бюджет и европейски програми, администрирани от МОН. 
12. Развиване на партньорствата и сътрудничеството между ДГ № 1 „Ян Бибиян“ и други центрове за обучение и неправителствени организации. 

 
УТВЪРЖДАВАНЕ НА ДГ № 1, МЯСТО ЗА СЪЗДАВАНЕ НА УСЛОВИЯ ЗА ТЯХНАТА ЛИЧНОСТНА ИЗЯВА, ИНИЦИАТИВА И ТВОРЧЕСТВО НА ДЕЦАТА.
 ЦЕЛИ:
 1. Развиване на допълнителни дейности в ДГ № 1 „Ян Бибиян“  , които спомагат за развиване на  детето.
 2. Използване на информационните технологии в работа с родители в електронна среда от разстояние, при консултирането им и при  работа и живот в информационното общество. 
3. Мотивиране на родителите за участие в работа. 
4. Популяризиране постиженията на децата и учителите. 
5. Реализиране на ефективна рекламна кампания за постиженията на ДГ № 1 „Ян Бибиян“
6. Поддържане на интернет страница на училището с възможности за поставяне на въпроси, даване на мнения и предложения, публикуване на вътрешни нормативни документи, бланки, съобщения, постижения на учители и деца, предстоящо в детското заведение, галерия със снимки.

ОСИГУРЯВАНЕ НА РАВЕН ДОСТЪП ДО КАЧЕСТВЕНО ВЪЗПИТАНИЕ И ОБРАЗОВАНИЕ. 
ДЕЙСТВИЯ: 
1. Максимален обхват на децата, подлежащи на задължително предучилищно обучение. 
2. Осигуряване на разнообразни форми на допълнителна подкрепа за децата от етническите малцинства за изравняване на стартовите им позиции при постъпване в образователната система.
 3. Осигуряване при необходимост на допълнително обучение по български език за деца и ученици от етническите малцинства чрез работа по проект АПСПО.
 4. Осигуряване на допълнителна квалификация на педагогическите специалисти за работа в мултикултурна образователна среда, включително за преподаване на български език на деца, за които той не е майчин.
 5. Осъществяване на спортна дейност с родители и деца в мултикултурна образователна среда, съчетана с традициите на отделните етнически групи. 
6. Партньорство с институциите за съвместна работа в информационна система за проследяване на децата в риск. 
7. Допълнителна работа с децата от етническите малцинства, застрашени от отпадане и/или напускане на детската градина.

ВЗАИМОДЕЙСТВИЕ С РОДИТЕЛСКАТА ОБЩНОСТ, СЪТРУДНИЧЕСТВО И АКТИВНИ ВРЪЗКИ С ОБЩЕСТВЕНОСТ И НПО 

ЦEЛИ 
1. Осъществяване процеса на подготовка, обучение и възпитание на децата във взаимодействие и сътрудничество с родителите им.
 2. Прилагане на модели на поведение, основани на идеите и принципите на гражданското образование.
 3. Изграждане на прецизна система от взаимовръзки и обратна информация за постженията на децата на входни изходно ниво.

ДЕЙСТВИЯ 
1. Развиване на способностите и нагласите за конструктивно решаване на проблемни ситуации 
2. Повишаване на уменията за работа с родители 
3. Поддържане и актуализиране на информацията с данните и координатите за връзка с детето и неговите родители
 4. Изпълнение на Правилника за дейността на  ДГ №1 „Ян Бибиян“ 
 5. Планиране на съвместни дейности с родителите. 
 6. Предоставяне на информация: за успеха и развитието на децата в образователно-възпитателния процес; за спазването на дисциплина; уменията на децата за общуване с околните и учителите; за посещаемостта в ДГ № 1 на детето с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага; 
7. ДГ № 1 ще предоставя възможност и ще оказва необходимото съдействие на родителите: 
- да се срещат с учител; 
- да участват в родителски срещи; 
- да присъстват и при желание от тяхна страна да бъдат изслушани, когато се решават въпроси, които засягат права и интереси на детето им; 
- да участват в училищното настоятелство; 
- да бъдат консултирани по въпроси, свързани с възпитанието на децата от специалист. 

ОСЪВРЕМЕНЯВАНЕ НА ТРАДИЦИИТЕ ВЪВ ВЪЗПИТАТЕЛНАТА ДЕЙНОСТ В МУЛТИЕТНИЧЕСКА СРЕДА
ДЕЙСТВИЯ: 
1. Подкрепа на разнообразни съвместни изяви на деца от различни етнически общности за съхраняване и развиване на общите и специфичните традиции по места. 
2. Включване на проблематиката на интеркултурното образование с цел усвояване на знания за културното разнообразие и придобиването на умения за работа в мултикултурна среда. 
3. Включване на децата  и родителите в общата интеграционна образователна политика чрез подходящи форми на интеркултурно образование. 
4. Повишаване обхвата на заинтересованите страни, които познават и прилагат натрупания опит при осъществяване на проекти за работа в мултикултурна среда.
5. Развиване и прилагане на механизми за стимулиране на педагогическите специалисти за повишаване на квалификацията и прилагане на успешни подходи за работа в мултикултурна образователна среда. 

ПОДОБРЕНИЯ ВЪВ ВЪНШНАТА И ВЪТРЕШНА СРЕДА НА УЧИЛИЩЕТО 
ЦЕЛИ 
     1. Създаване на условия за активна образователно - възпитателна дейност с децата.
     2. Подобряване състоянието на външната и вътрешната среда. 
     3. Естетизация на околната среда. 
    4. Подобряване на учебната материална база. 
ДЕЙСТВИЯ 
 Подобрения във външната среда:
1.Изграждане на топлоизолация на фасада на сграда „Македония“
2. Подобрения във вътрешната среда.
Технологиите играят водеща роля в образованието. Те дават възможност за нови подходи при преподаването и ученето, улесняват обучението и развитието на преподавателите и ефективността на администрацията. Развитието и съчетаването на традиционните добри преподавателски практики с използването на технологии подпомага изграждането на умения, които ще осигурят на ДГ №1 „Ян Бибиян“ успех в съвременното общество, основано на знанието. 
1. Въвеждане на иновативни технологии в образованието реализирано в ДГ № 1 (интерактивни дъски, специализирано ИТ). 
2. Оборудване на занимални с мултимедия.
3. 100 % покриване на сградите с Wi – Fi достъп на глобалната мрежа. 
4.Оборудване на два специализирани  кабинета за деца със СОП. 
II. ДЕЙНОСТИ ЗА ПОВИШАВАНЕ КАЧЕСТВОТО НА ОБРАЗОВАНИЕ И ВЪЗПИТАНИЕ 
I. Дейности за повишаване постиженията на децата
1. Прилагане на интерактивни методи на обучение, ИКТ и дидактични материали в дейности, които провокират мисленето и самостоятелността на децата, формиране на знания и умения е децата. 
2. Ежедневна комуникация между педагогическите специалисти, участващи в образователния процес в ДГ№1 „Ян Бибиян“.
 3.  Ефективно диференциране на задачите в планирането на образователния процес в зависимост от индивидуалните развитие на всяко дете.
4.Целенасочена квалификация на учителите. 
II. Дейности за популяризирине на възпитателнообразователния процес в ДГ№1 „Ян Бибиян“
 1.Организиране на дейности, които да бъдат представяни пред родители и общественост. 
2. Реализиране на съвместни дейности с родители - работилници, екоакции, спортни мероприятия и др.
 3.Разширяване на партньорството и взаимодействието между ДГ № 1 „Ян Бибиян“, родителска общност и социални партньори.
 5.Организиране на спортни състезания. 
III. Дейности и критерии за отчитане на възпитателно-образователните резултати 
1.Изготвяне и използване на единни стандарти и система за оценка на развитието на децата.
2.Анализ на възпитателно-образователния процес входно, изходно ниво, сравнени с предходната учебна година.
4.Изграждане на позитивна атмосфера в ДГ № 1 „Ян Бибян“, чрез обогатяване на дидактичната база.
  Мерките за утвърдени със заповед № 70/ 04.11.2021 г. на директора на ДГ № 1 „Ян Бибиян“ гр. Хасково.

Съгласувано с Обществен съвет при ДГ № 1 „Ян Бибиян“ гр. Хасково
                                             Председател: ……………………



